cyanic-selkie/wikianc huggingface dataset:
محمد بن ادریس شافعی
سفر یمن اور امارت یمن
یمن میں آپ سرکاری عہد پر فائز تو رہے مگر زیادہ عرصہ مقامی رقابتوں اور سازشوں کی وجہ سے یہ منصب آپ نے چھوڑ دیا۔ 187ھ مطابق 803ء میں مخالفین نے آپ پر یہ الزام عائد کیا تھا کہ آپ در پردہ زیدی مدعی خلافت یحیی بن عبد اللہ کے حامی و حمایتی ہیں۔ اس الزام کی پاداش میں آپ کو گرفتار کرکے مقام الرقہ لایا گیا جہاں عباسی خلیفہ ہارون الرشید موجود تھا۔ خلیفہ کے سامنے آپ کو پیش کیا گیا تو ہارون الرشید نے آپ کے دلائل و براہین سنتے ہوئے آپ کو بے قصور قرار دیا اور رہا کر دیا۔ ہارون الرشید آپ کے حسن بیان اور وسعتِ علم سے بہت متاثر ہوا۔ وہیں آپ کی ملاقات امام محمد بن حسن شیبانی متوفی 189ھ سے ہوئی اور یہ ملاقات گہراے مراسم میں تبدیل ہو گئی۔ آپ نے کئی کتب امام محمد بن حسن شیبانی کی اپنے لیے نقل کر لیں۔ کم و بیش آپ امارت یمن کے عہدہ پر سات سال فائز رہے یعنی 180ھ سے 187ھ تک۔
امام محمد بن حسن شیبانی کی مجلس درس میں
مورخین کے مطابق آپ کی امام محمد بن حسن شیبانی سے ملاقات الرقہ سے واپسی پر 187ھ مطابق 803ء میں بغداد شہر میں ہوئی تھی مگر بعض کا خیال ہے کہ امام شافعی کو امام سفیان ابن عینیہ نے نصیحت کی تھی کہ بغداد جاکر امام محمد بن حسن شیبانی سے تعلیم فقہ کی تکمیل کرو۔ پہلا بیان قوی ہے کیونکہ 187ھ مطابق 803ء میں آپ الرقہ سے واپسی پر عراق داخل ہوئے اور یہاں کم و بیش ایک سال تک مقیم رہے۔ امام محمد بن حسن شیبانی امام اعظم ابوحنیفہ کے تلمیذ خاص تھے اور عراق میں اُن کے علم و تفقہ کے نمائندہ خاص اور مبلغ و ناشر تھے۔ قاضی ابو یوسف صاحب امام ابوحنیفہ امام شافعی کے بغداد میں آمد سے قبل ہی اِنتقال کرچکے تھے۔
امام شافعی کا آخری تعلیمی سفر بغداد میں امام محمد بن حسن شیبانی کی درسگاہ پر منتہا ہوا۔بغداد سے آپ نے اپنے فقہی آراء اور اقوال مرتب کیے جن کو اقوال قدیمہ کہا جاتا ہے۔ قاضی عیاض مالکی لکھتے ہیں کہ:
" امام شافعی نے امام مالک سے موطاء امام مالک کا سماع کیا جس سے امام مالک خوش ہوئے۔ پھر امام شافعی عراق جا کر امام محمد بن حسن شیبانی کے یہاں رہ گئے۔ اہل مدینہ کے مذہب کے بارے میں اُن سے بحث و مذاکرہ کیا اور امام محمد بن حسن شیبانی کی کتابیں لکھ لیں (یعنی نقل کیں) اور وہیں اپنا قول قدیم مرتب کیا جو زعفرانی کی کتاب میں ہے۔"
عراق میں قیام
187ھ مطابق 803ء میں الرقہ سے واپسی پر آپ عراق ٹھہرے۔ یہاں آپ کو علمی و فقہی ماحول میسر آیا۔ اِس ماحول سے فائدہ اُٹھاٹے ہوئے آپ نے اپنے لیے تحصیل علوم شرعیہ کی راہ پسند فرمائی اور فقہی مسائل میں درک حاصل کرنے کے لیے کمر بستہ ہو گئے۔ عراقی فقہا سے تبادلہ خیالات اور بعض اوقات مناظروں نے امام شافعی کے فکر و عمل پر گہرے نقوش ثبت کیے۔ 188ھ مطابق 804ء میں آپ عراق کو اپنے لیے ناموزوں قرار دیتے ہوئے حران اور شام سے ہوتے ہوئے دوبارہ مکہ مکرمہ آ گئے۔ یہاں ابتدا میں اِنہیں امام مالک کا شاگرد ہونے کی حیثیت سے بہت پرتپاک استقبال و خیرمقدم کیا گیا۔ حرم مکہ مکرمہ میں آپ نے مجلس درس شروع کی اور فقہی جزئیات میں جب امام اعظم ابوحنیفہ اور امام مالک کے اختلافات کا ذکر کرتے تو طلبہ بہت متاثر ہوتے۔ البتہ اِن اختلافات کے باعث بہت سے حضرات مالکیہ آپ سے مایوس بلکہ بدظن ہو گئے۔
مشائخ
امام شافعی نے مکہ مکرمہ، مدینہ منورہ اور بغداد میں تحصیل علم کی تکمیل کی اور اُس زمانہ کے مشاہیر و ائمہ علم دین سے اکتساب فیض کیا۔ اِن مشہور اُساتذہ میں سے چند یہ ہیں:
اِن اساتذہ کے علاوہ مشہور اساتذہ یہ ہیں:
ابراہیم بن سعد، سعید بن سالم القراح، عبد الوہاب بن عبد المجید الثقفی، اسماعیل بن عُلَیہ، ابو ضمرہ، حاتم بن اسماعیل، ابراہیم بن محمد بن ابو یحییٰ، محمد بن خالد الجندی، اسماعیل بن جعفر، عمر بن محمد بن علی بن شافع، عطاف بن خالد المخزومی، ہشام بن یوسف الصنعانی، عبد العزیز بن ابوسلمہ، ماجشونی، یحییٰ بن حسان، مروان بن معاویہ، محمد بن اسماعیل، ابن ابی فدیک، ابن ابی سلمہ، امام قعنبی، فضیل بن عیاض، امام داود بن عبد الرحمٰن، عبد العزیز بن محمد دَواوری، عبد الرحمٰن بن ابوبکر ملیکی، عبد اللہ بن مومل المخزومی، ابراہیم بن عبد العزیز بن ابو محذورہ، عبد المجید بن عبد العزیز بن ابورداد، محمد بن عثمان بن صفوان الجُمحی، اسماعیل بن جعفر، مطرف بن مازن، ہشام بن یوسف، یحییٰ بن ابوحسان تینسی۔
عالم شباب میں جامعیت
امام شافعی نے نو عمری میں ہی فقہ فتویٰ، حدیث و تفسیر، تعبیر الرویاء، ایام عرب، اشعارِ عرب، نحو و عربیت، تیراندازی اور شہ سواری میں شہرت کی حد تک کمال حاصل کر لیا تھا۔ حتیٰ کہ آپ کے شیوخ و اصحاب معاصرین بھی آپ کے معترف ہو گئے تھے۔ 20 سال سے کم ہی عمر میں آپ کے استاد مسلم بن خالد الزنجی نے آپ کو فتویٰ دینے کی اجازت دے دی تھی۔ بشر مریسی جب حج سے واپس ہوکر بغداد پہنچے تو اپنے دوستوں کو بتانے لگے کہ: میں نے مکہ میں ایک قریشی جوان کو دیکھا ہے، مجھے اُس کی لیاقت و صلاحیت سے ڈر لگتا ہے (اُس قریشی جوان سے مراد امام شافعی تھے)۔ عبد الرحمٰن بن مہدی کہتے ہیں کہ میں نے جب امام شافعی کو اُن کے عہد شباب میں ایک مکتوب لکھا کہ آپ میرے لیے ایک کتاب لکھیں جس میں حدیث کے جملہ فنون، اجماع اور کتاب و سنت میں ناسخ و منسوخ کا بیان ہو تو امام شافعی نے اپنی مشہور کتاب " الرسالۃ " تصنیف کی۔
بغداد آمد
امام حسن بن محمد زعفرانی کا قول ہے کہ: امام شافعی 195ھ میں بغداد آئے اُس وقت اُن کے بالوں میں خضاب لگا ہوا تھا۔ اِس بار 2 سال تک آپ ہمارے یہاں مقیم رہے، پھر مکہ چلے گئے اور دوبارہ 198ھ مطابق 814ء میں آئے اور ہمارے پاس چند مہینے ٹھہر کر واپس ہو گئے اور پھر آپ مصر چلے گئے ۔ امام شافعی کے قیام بغداد میں اُن کی مجلس میں ادبا اور کتاب حاضر ہوکر اُن سے فصاحت و بلاغت اور حسن بیان سنتے تھے، میں تو کیا کسی نے اُن کے دور میں اُن جیسا عالم نہیں دیکھا۔
امام زعفرانی کہتے ہیں کہ امام شافعی بغداد آئے تو ہم چھ طلبہ اُن کے درس میں آنے جانے لگے۔ احمد بن حنبل، ابو ثور، الحارث النقال، ابو عبد الرحمٰن الشافعی اور میں اور ایک اور طالب علم۔ ہم جو کتاب امام شافعی کے سامنے یہاں پڑھتے تھے، احمد بن حنبل حاضر رہتے تھے۔
دوسری روایت جو خطیب بغدادی نے تاریخ بغداد میں نقل کی ہے اُس میں ہے کہ: صالح بن احمد بیان کرتے ہیں کہ میرے والد احمد بن حنبل کو امام شافعی کی سواری کے ساتھ جاتے ہوئے یحیی ابن معین نے دیکھا تو اُن کے پاس کہلا بھیجا کہ ابو عبد اللہ (احمد بن حنبل کی کنیت ہے) آپ شافعی کی سواری کے ساتھ چلنے کو پسند کرتے ہیں؟ والد نے اُس کے جواب میں کہا کہ ابو زکریا! (یحیی ابن معین کی کنیت ہے) اگر آپ اُس کے بائیں جانب چلتے تو زیادہ فائدہ میں رہتے۔
امام احمد بن حنبل امام شافعی کے متعلق فرماتے ہیں کہ: " اُس قریشی نوجوان سے زیادہ کتاب اللہ کا فقیہ میری نظر سے آج تک نہیں گزرا۔" مزید کہتے ہیں کہ: " فقہ کا قفل بے کلید لوگوں پر جس شخص نے کھولا، وہ شافعی ہی تو تھے۔"
سفر مصر
امام شافعی بغداد میں پہلی بار 195ھ مطابق 811ء میں گئے۔ اور بغداد میں آپ کا قیام 2 سال رہا اور واپس مکہ مکرمہ چلے آئے۔ بغداد میں آپ کی دوسری آمد 198ھ مطابق 814ء میں ہوئی اور آپ اِس بار چند ماہ قیام کرکے199ھ یا 201ھ میں مصر چلے گئے۔ ابن ندیم نے محمد بن شجاع کا قول نقل کیا ہے کہ امام شافعی مصر میں 200ھ میں آئے اور یہیں مقیم ہوئے۔ سفر مصر کے دوران میں آپ کا غزہ شہر جانا بھی ثابت ہے ۔ قرآئن و شواہد سے آپ کی مصر آمد دو بار معلوم ہوتی ہے، پہلی بار تب جب آپ بغداد سے مصر کے سفر کو تشریف لے گئے اور بروز منگل 28 شوال 198ھ مطابق 20 جون 814ء کو مصر کے شہر فسطاط پہنچے مگر وہاں فسادات کی وجہ سے آپ دوبارہ مکہ مکرمہ چلے آئے۔ دوسری بار آپ 200ھ میں مصر پہنچے اور پھر اواخر عمر تک وہیں مقیم رہے ۔ مصر کو روانہ ہوتے ہوئے آپ نے یہ اشعار پڑہے:
لقد أصبحتْ نفسي تتوق إلى مصرِ ومن دونها قطعُ المهامةِ والفقرِ فواللـہ ما أدري، الفوزُ والغنى أُساق إليها أم أُساق إلى القبرِ
میرا نفس مصر جانے کے شوق میں ہے
حالانکہ اِس سفر میں بڑی مشکلات ہیں۔
'''واللہ! مجھے معلوم نہیں کہ اطمینان و اِستغناء کے لیے وہاں جا رہا ہوں'''
یا قبر میں جانے کے لیے۔
چنانچہ امام شافعی کے اِن اشعار سے آپ کی پیشگوئی ثابت ہو گئی کہ آپ وہاں مستغنی بھی ہوئے اور وہیں فوت بھی ہوئے۔ قاضی عیاض مالکی نے سعید بن عبد اللہ بن عبد الحکم المصری کے بیان کو نقل کیا ہے جس وقت امام شافعی ہمارے یہاں مصر میں آئے تو سخت قلت و افلاس میں تھے۔ میرے بھائی محمد نے بعض مالداروں سے پانچ سو دینار وصول کیے اور والد صاحب نے پانچ سو دینار دیے، اِس طرح ایک ہزار دینار امام شافعی کی خدمت میں پیش کیے۔ دوسری روایت میں ہے عبد اللہ بن عبد الحکم المصری نے خود ایک ہزار دینار دیے اور اپنے دوستوں سے دو ہزار دینار وصول کرکے کل تین ہزار دنانیر امام شافعی کی خدمت میں پیش کیے۔ امام شافعی کو مصر میں عبد اللہ بن عبد الحکم سے خصوصی تعلق تھا اور یہ تعلق تا وفات قائم رہا۔ حتیٰ کہ اُن ہی کے گھر وفات پائی۔ روزانہ عبد اللہ بن عبد الحکم کے گھر چلے جایا کرتے اور اگر وہ گھر موجود نہ ہوتے تو دریافت کرکے اُن کے پاس جاتے تھے۔مصر میں امام شافعی کو عبد اللہ بن عبد الحکم سے خاص تعلق رہا جو مصر کے مشہور عالم اور امام مالک کے مسلک کے امام تھے۔ اُن کے بیٹے کا بیان ہے کہ امام شافعی روزانہ ہمارے یہاں سے امام مالک کی کتابوں کے دو اجزاء لے جاتے اور دوسرے دن اُن کو واپس کر دیا کرتے تھے اور مزید دوسرے دو اجزاء لے جایا کرتے۔ یہ سلسلہ مدت مدید جاری رہا۔ عبد اللہ ابن عبد الحکم کے مکان پر بھی امام شافعی جایا کرتے تھے، اُن کے بھائی سعد بن عبد اللہ کا بیان ہے کہ بسا اوقات امام شافعی سواری پر ہمارے یہاں آتے اور مجھ سے کہتے کہ محمد کو بلاؤ، میں اُن کو لے آتا اور اُن کے ساتھ جاتے اور دیر تک رہتے اور وہیں قیلولہ بھی کرتے تھے۔
امام شافعی جب مصر آئے تو اُن کی عمر قریباً 50 سال کے قریب قریب تھی۔ ابن ندیم کے قول کے مطابق تسلیم کیا جائے تو امام شافعی صرف چار سال یعنی 200ھ سے 204ھ تک مصر میں مقیم رہے۔
خلافت عباسیہ اور خلفا
امام شافعی نے اپنی حیات مبارکہ میں کل 6 عباسی خلفاء کا زمانہ دیکھا جو یہ ہیں:
خلیفہ مامون الرشید کی خلافت کے چھٹے سال میں امام شافعی فوت ہوئے۔
وفات و تدفین
تصغیر|264x264px|[[قاہرہ کے المقطم میں امام شافعی کا مزار]] تصغیر|390x390px|[[قبۃ الامام الشافعی، قاہرہ، مصر– (غالباً 1359ھ/ 1940ء)]]
امام شافعی کو اواخر ایام میں مرض بواسیر ہوا اور اسی مرض کی شدت سے آپ نے بعمر 54 سال بروز جمعرات 29 رجب 204ھ مطابق 19 جنوری 820ء کو مصر کے شہر فسطاط میں بوقت عشاء ہوئی۔ آپ کی تدفین بروز جمعہ 30 رجب 204ھ مطابق 20 جنوری 820ء کو مغرب کی نماز کے بعد جبل مقطم کے قریب قرافہ صغریٰ میں تدفین کی گئی۔ امام شافعی کے فرزند عثمان بن محمد کہتے ہیں کہ والد کی عمر بوقت اِنتقال 58 سال کی تھی۔ وصیت کے مطابق اواخر ایام عبد اللہ بن الحکم کے پاس گزارے اور وہیں اِنتقال کیا۔ امیر مصر نے نماز جنازہ پڑھائی اور عبد اللہ بن الحکم کے بیٹوں نے تجہیز و تکفین کی سعادت پائی۔ امام شافعی کے شاگرد ربیع بن سلیمان مرادی کہتے ہیں کہ امام شافعی کی تدفین سے واپسی پر میں نے شعبان کا چاند دیکھا تھا اور رات میں امام شافعی کو خواب میں دیکھا تو پوچھا: اللہ تعالیٰ نے آپ کے ساتھ کیا معاملہ کیا؟ امام صاحب نے بتایا کہ اللہ تعالیٰ نے مجھے نور کی کرسی پر بٹھایا۔
ایک مشہور واقعہ یہ بھی بیان کیا جاتا ہے کہ فتیان بن ابی السمح جو انتہائی متعصب مالکی تھے انہوں نے ایک مناظرے میں امام شافعی سے علمی شکست کھائی تھی۔ مگر انہوں نے بعد میں موقع پاکر رات کے اندھیرے میں ابن ادریس شافعی کے سر پر لوہے کا ایک گرز دے مارا جس سے امام شافعی کا سر پھٹ گیا۔ طبیعت پہلے ہی کمزور تھی۔ اس تکلیف نے مزید نڈھال کر دیا۔ دوسری طرف مالکی فقیہ اشہب بن عبد العزیز مسلسل سجدہ میں پڑ کر آپ کے لیے بددعا کرتا رہا کہ الٰہی! شافعی کو اٹھالے ورنہ ہمارا مالکی مسلک فنا ہو جائے گا۔ امام شافعی کو جب اس کا علم ہوا تو فی البدیہہ دو اشعار کہے، ”لوگ تمنا کرتے ہیں کہ میں مر جاؤں۔ اگر میں مر بھی گیا تو یہ راہ ایسی ہے جس کا راہی صرف میں نہیں ہوں۔ اگر علم لوگوں کے لیے نفع بخش ثابت ہو تو وہ یہ مان لیں کہ میں اگر مر بھی گیا تو مجھے بد دعا دینے والا بھی باقی رہنے کا نہیں۔“ آپ کی طبیعت جب بہت زیادہ بگڑی تو پاس بیٹھے شاگرد امام مزنی خیریت دریافت کرتے ہوئے عرض کی اساتذہ کے استاذ! آپ کا دن کیسے گزرا؟ جواب میں فرمایا، ”آج میں دنیا سے رخصت ہونے والا ہوں اور اپنے بھائیوں کو چھوڑنے والا بھی۔ ہائے! اپنے برے اعمال کی سزا بھی پانے والا ہوں اور اللہ بزرگ و برتر کی بارگاہ میں پیش ہونے والا بھی ہوں اور موت کا پیالہ ابھی پینے والا ہوں۔ واللہ! میں نہیں جانتا آیا میری روح جنت میں جائے گی کہ میں اسے مبارک باد دوں یا اس کا مقام دوزخ ہے کہ میں اس سے تعزیت کروں۔“ نماز مغرب سے فراغت کے بعد لیٹے ہی تھے کہ نزع کی کیفیت شروع ہو گئی۔ بہت الحاح کے ساتھ بارگاہ الٰہی میں پھر عرض گزار ہوئے۔ عشاء کی نماز ہمت کر کے پڑھی اور فراغت کے بعد پھر گڑگڑا کر دعا مانگی۔ دُعا سے فارغ ہو کر لیٹے ہی تھے کہ روح بآسانی نکل گئی۔ اور اس طرح امام شافعی خدمت دین سے بھرپور اپنی یہ مختصر زندگی گزار کر دار فانی میں جا پہنچے۔ نماز جمعہ کے بعد آپ کی نماز جنازہ سب سے پہلے سیدہ نفیسہ بن حسن نے ادا کی اور پھر ساری خلقت نے۔ اور یوں بعد از عصر آپ کو قاہرہ کے جبل مقطم کے قبرستان قرا فصہ الصغری میں دفن کیا گیا۔
تاریخ وفات کا تعین
بعض مورخین نے آپ کی تاریخ وفات کا تعین ماہِ رجب کا اِختتام کہا ہے اور دن میں مختلف اقوال ہیں کہ جمعرات تھا یا جمعہ۔ البتہ امام شافعی کے شاگرد ربیع بن سلیمان مرادی کا قول زیادہ قوی ہے ان دونوں روایات کو جمع کر لیا جائے تو صحیح یوں معلوم ہوتا ہے کہ امام شافعی کی وفات بروز جمعرات 29 رجب 204ھ مطابق 19 جنوری 820ء کو بوقت عشاء ہوئی اور تدفین اگلے روز جمعہ 30 رجب 204ھ مطابق 20 جنوری 820ء کو بعد از نماز مغرب کی گئی اور بقول ربیع بن سلیمان مرادی کہ واپسی پر شعبان کا چاند نظر آیا۔
امام شافعی کے فرزند کی روایت درست معلوم نہیں ہوتی کیونکہ تمام مورخین نے آپ کی ولادت اُسی مہینہ میں لکھی ہے جس مہینے امام اعظم ابو حنیفہ فوت ہوئے یعنی ماہ رجب 150ھ مطابق اگست 767ء۔ ماہ رجب 150ھ سے ماہ رجب 204ھ تک مکمل 54 سال ہوتے ہیں نہ کہ 58 سال۔ ابو الفتح بن نحوی کہتے ہیں کہ مجھے ابوالحسن بن الصابونی المصری نے بتایا کہ ابو عبد اللہ الشافعی کی قبر مبارک مصر میں بیطار بلال اور برکتین کے درمیان میں دیکھی ہے، اُس کے سرہانے تانبے کی ایک لوح آویزاں تھی جس پر یہ اشعار لکھے ہوئے تھے:
میری موت کا وقت تو آپہنچا لیکن احمق اور خوابِ غفلت میں مبتلا لوگ کچھ اِس طرح خوش ہیں کہ گویا ہمارا یومِ مرگ تو حتمی تھا اور دشمنوں پر یہ دن نہیں آئے گا۔
ربیع بن سلیمان مرادی کہتے ہیں کہ امام شافعی کے بعد ہم لوگ اُن کے حلقہ درس میں بیٹھے تھے کہ ایک اعرابی نے آ کر سلام کیا اور بعد سلام کے سوال کیا: اِس حلقہ کے شمس و قمر کہاں ہیں؟ ہم نے بتایا کہ اُن کا تو اِنتقال ہو گیا، یہ سن کر وہ پھوٹ پھوٹ کر رویا اور یہ الفاظ کہہ کر چلا گیا: " اللہ تعالیٰ اُس پر رحم فرما اور اُس کی مغفرت فرما، کس خوبی سے دلیل و حجت کی گتھیوں کو اپنے بیان سے سلجھاتا تھا، اپنے مقابل کو واضح دلیل سے ہدایت دیتا تھا، شرمندہ چہروں سے عار کو دھوتا تھا، اپنے اِجتہاد سے مسائل کے بند دروازے کھولتا تھا۔"
مدفن
سلطان مصر و شام صلاح الدین ایوبی نے آپ کی قبر مطہر کے سامنے ایک وسیع و عریض مدرسہ تعمیر کروایا تھا ۔ مصر کے ایوبی سلطان الملک الکامل محمد بن العادل نے 608ھ مطابق 1211ء میں آپ کی قبر مطہر پر مقبرے کا گنبد تعمیر کروایا۔
بوقت وفات تلامذہ کے متعلق پیشگوئی
ربیع بن سلیمان مرادی کہتے ہیں کہ امام شافعی کے وقتِ نزاع کے دوران میں حاضر تھا، اُن کے پاس دوسرے شاگرد بویطی، مزنی اور ابن عبد الحکم بھی موجود تھے۔ امام شافعی نے ہماری طرف دیکھ کر کہا: اے ابو یعقوب (بویطی)! تم لوہے کی زنجیر اور بیڑی میں انتقال کروگے اور اے مزنی! تمہارے لیے مصر میں چہ میگوئیاں ہوں گی۔ مگر آگے چل کر تم اپنے زمانہ کے سب سے بڑے فقہی قیاس کرنے والے ہوگے۔ اور تم اے محمد (ابن عبد الحکم)! تم امام مالک کے مذہب کو اختیار کرو گے اور مجھ سے کہا اے ربیع! تم میری کتابوں کی نشر و اشاعت میں میرے حق میں نافع و مفید ہوگے۔ اے ابو یعقوب! اُٹھو اور میرا حلقہ درس سنبھال لو۔ ربیع بن سلیمان مرادی کہتے ہیں کہ امام شافعی کی وفات کے بعد ہم میں سے ہر ایک وہی ہوا جو اُنہوں نے فرمایا تھا۔ جیسے کہ وہ باریک پردے کے پیچھے غیب کو دیکھ رہے تھے۔  امام شافعی کی یہ پیشگوئی آئندہ سالوں میں پوری ہو گئی کہ بویطی 231ھ میں بغداد کے قید خانہ میں فوت ہوئے اور وہ مسئلہ فتنہ خلق قرآن میں قید کر لیے گئے تھے، مزنی آپ کے علم کے داعی بنے اور مصر میں اُن کا چرچا عام ہوا۔ محمد ابن عبد الحکم نے مذہب مالکیہ اختیار کر لیا۔ ربیع بن سلیمان مرادی امام شافعی کی کتب کے ناشر بنے اور امام شافعی سے روایت کردہ کتاب المبسوط اِنہی کے توسط سے علمائے اسلام تک پہنچی۔
اولاد
امام شافعی کی اولاد کے متعلق ابن حزم نے لکھا ہے کہ آپ کے 2 صاحبزادے تھے، ایک ابوالحسن محمد جو علاقہ قنسرین اور عواصم میں قاضی تھے، اِنہوں نے کوئی اولاد نہیں چھوڑی اور دوسرے عثمان تھے جو احمد بن حنبل کے شاگرد ہوئے، اِن سے بھی اولاد کا سلسلہ منقطع رہا۔ امام تاج الدین سبکی نے طبقات الشافعیۃ الکبریٰ میں لکھا ہے کہ امام شافعی کے 2 صاحبزادے تھے : ایک قاضی ابو عثمان محمد اور دوسرے ابو الحسن محمد، ابو عثمان بڑے تھے اور امام شافعی کے اِنتقال کے وقت مکہ میں تھے، یہ اپنے والد امام شافعی، امام سفیان بن عینیہ، امام عبد الرزاق صاحب المصنف اور احمد بن حنبل سے روایت کیا کرتے تھے۔ حلب میں بھی عہدہ قضا پر فائز رہے، اِن کی تین اولادیں ہوئیں: عباس، ابوالحسن اور ایک بیٹی فاطمہ۔ عباس اور ابوالحسن تو بچپن میں ہی فوت ہو گئے تھے اور بیٹی فاطمہ سے اولاد کا سلسلہ منقطع رہا۔ ابوعثمان محمد کا اِنتقال 240ھ مطابق 854ء میں الجزیرہ کے مقام پر ہوا۔ دوسرے صاحبزادے ابو الحسن محمد تھے جن کی والدہ دنانیر کنیر تھیں۔ یہ بچپن میں ہی اپنے والد امام شافعی کے ہمراہ مصر آ گئے تھے اور یہیں مصر میں ماہ شعبان 231ھ مطابق ماہ اپریل 846ء کو فوت ہوئے۔ ابوالحسن محمد کی ایک صاحبزادی زینب تھیں جس سے ابو محمد احمد بن محمد بن عبد اللہ بن عباس بن عثمان بن شافع پیدا ہوئے۔ یہ اپنے والد کے ذریعہ سے اپنے نانا امام شافعی سے روایت کیا کرتے تھے۔ آل شافع یعنی خاندان امام شافعی میں اِن کے مثل کوئی عالم پیدا نہیں ہوا، اِن کو اپنے نانا امام شافعی کی برکت حاصل تھی۔
اقوال جدیدہ کے راویان
بقول ابن ندیم آپ 200ھ کے آغاز میں ہی مصر تشریف لے گئے ۔ مصر میں آپ چار سال مقیم رہے اور یہ آپ کی اواخر عمر کے سال بھی ہیں۔ مختلف الرائے بیانات سے یہاں مصر میں آپ کے چھ تلامذہ خاص کو شہرت حاصل ہوئی جو آپ کے اقوال جدیدہ کے راوی اور ترجمان بھی ہیں۔
امام شافعی کا فقہی مسلک
امام شافعی کے زمانہ حیات میں حدیث و فقہ اور فتویٰ کے دو مشہور مرکز تھے: حجاز اور عراق۔ ان دونوں مکتبہ ہائے فکر و فتویٰ میں کچھ فروعی اور نظریاتی اِختلافات تھے۔ امام شافعی نے دونوں مراکز علم سے استفادہ حاصل کیا اور اُنہوں نے علمائے حجاز اور علمائے عراق کے دلائل سے مکمل واقفیت حاصل کی۔ اولاً مکہ مکرمہ میں امام مسلم بن خالد الزنجی سے تفقہ کی تعلیم حاصل کی جو تابعی ابن جریج کے شاگرد عطاء ابن ابی رباح کے مکتب تفقہ کے ناشر و مبلغ تھے۔ مدینہ منورہ میں امام مالک سے تعلیم پائی جو اہل مدینہ منورہ کے علوم و آراء کے ترجمان اعلیٰ تھے۔ اِس کے بعد بغداد چلے گئے اور وہاں امام محمد بن حسن شیبانی سے شرفِ تلمذ حاصل کی وہ امام اعظم ابوحنیفہ کے شاگرد تھے اور فقہ حنفیہ کے مبلغ و داعی بھی تھے علاوہ ازیں وہ بھی امام مالک کے شاگرد رہ چکے تھے۔ امام شافعی امام مالک اور امام محمد بن حسن شیبانی کو اپنا استاد تسلیم کرتے تھے۔ امام شافعی خصوصاً امام مالک کے مسلک کو ترجیح دیتے تھے اور اُنہی کے اقوال و آراء پر عمل پیرا تھے۔ خاص طور پر یہ وہ دور تھا کہ جب تلامذہ شیوخ کی آرا سے اختلاف بھی کیا کرتے تھے، امام شافعی نے خود امام مالک کی آرا سے بھی اختلاف کیا ہے۔ اِس پر لوگوں نے آپ کو ٹوکا تو آپ نے اِس سلسلہ میں ایک کتاب لکھی۔
ابو اسحاق الشیرازی کہتے ہیں کہ اِس اختلاف کے باوجود ہم امام شافعی کو امام مالک کے اصحاب میں شمار کرتے ہیں، اگر امام مالک کے ساتھ امام شافعی کے اِختلافات کو شمار کیا جائے تو اصحاب مالک میں سے عبد الملک وغیرہ نے اُن سے (یعنی امام مالک سے ) جس قدر اختلاف کیا ہے، امام شافعی کا اختلاف اُس سے کم ہی ہوگا۔ ایک اور عالم کہتے ہیں کہ امام شافعی اور امام مالک کے درمیان میں اختلاف اِس سے کم ہے جتنا قاضی ابو یوسف اور امام ابوحنیفہ کے درمیان میں ہے۔
امام شافعی نے تفقہ میں فقہائے حجاز اور فقہائے عراق کے اُصول و فروع کو سامنے رکھتے ہوئے ایک درمیانی راہ اِختیار کی ہے۔ امام شافعی ْقرآن مجید کے ظاہری معانی کو حجت مانتے ہیں جب تک یہ دلیل نہ ملے کہ یہاں ظاہری معنی مراد نہیں ہیں۔ اِس کے بعد سنت رسول اللہ صلی اللہ علیہ وآلہ وسلم سے اِستدلال کرتے ہیں حتیٰ کہ خبر واحد کو بھی قابل عمل قرار دیتے ہیں اگرچہ اُس کے راوی ثقہ نہ ہوں۔ امام مالک کی طرح تائید میں تعامل اہل مدینہ منورہ کو تسلیم کرتے ہیں اور اِس کے بعد اجماع پر عمل کرتے ہیں، بایں ہمہ کہ اِس کے خلاف کا علم نہ ہو۔ امام شافعی کے نزدیک اجماع کلی کا علم محال ہے۔ آخر میں قیاس پر عمل کرتے ہیں جس کی تائید قرآن اور سنت رسول اللہ صلی اللہ علیہ وآلہ وسلم سے ہوتی ہے۔ خلاف قیاس مسائل یا مسائل مرسلہ کے مخالف ہیں مگر اِنہی کے مانند مسائل پر بعض اوقات عمل کرتے ہیں اور اِسی کو اِستدلال کہتے ہیں۔
امام شافعی نے وسیع مطالہ کیا۔ مختلف مکاتب فکر کے افکار و مسائل کو امعان نظر سے مطالعہ کرنے کے بعد اُصول کی کسوٹی پر پرکھا، جو شے اُن کے نزدیک کتاب و سنت اور اجماع کے مطابق تھی، اُسے قبول کیا اور جس بات سے اختلاف ہوا اُس پر کتاب و سنت کی روشنی میں بحث کی۔ اِس سلسلہ میں وہ بعض صحابہ کرام کے مسلک کے خلاف بھی گئے ہیں اور بعض اوقات امام اعظم ابو حنیفہ اور ابن ابی مُلَیکہ کے اور بعض اوقات الواقدی اور الاوزاعی کے خلاف بھی گئے ہیں۔
خلق قرآن کے مسئلہ میں امام شافعی کی رائے
مسئلہ خلق قرآن یعنی قرآن مجید کا مخلوق ہونا خلافت عباسیہ کے اوائل عہد حکومت میں بہت زور شور سے پھیل گیا تھا مگر علمائے شوافع و علمائے حنابلہ اِس مسئلہ کے سامنے ڈٹ گئے۔ امام شافعی کے اِس قول سے مسئلہ خلق قرآن کی واضح تردید ہوتی ہے۔ یہی قول امام احمد بن حنبل کا ہے اور وہ تو اِس مسئلہ میں مشقتیں بھی برداشت کرتے رہے۔
امام حاکم نے ابو سعید بن ابی عثمان سے اور اُنہوں نے امام الحسن ابن صاحب الشاشی سے اور اُنہوں نے ربیع بن سلیمان مرادی کے تسلسل سے امام شافعی کا قول نقل کیا ہے کہ: آپ سے قرآن کے متعلق (اشارہ مسئلہ خلق قرآن کی جانب تھا) پوچھا گیا تو آپ نے فرمایا: تعجب ہے تعجب ہے! قرآن تو کلام اللہ ہے اور جو کہتا ہے کہ وہ مخلوق ہے وہ کفر کرتا ہے۔
درس و تدریس کی مجالس اور تلامذہ سے شفقت
امام شافعی کی مجالس دروس اُس دور کے فقہا و محدثین کی طرح ہی برپا ہوا کرتی تھیں۔ تلامذہ کو حسن نیت، شفقت و محبت اور خلوص سے پڑھاتے تھے جو علمائے سلف کا معمول رہا ہے۔
امام شافعی کا یہ قول جو اُن کے اپنے مصری شاگرد ربیع بن سلیمان مرادی کے لیے ہے، لائق توجہ ہے: اے ربیع! اگر میرے بس میں ہوتا کہ میں تمہیں علم کھلا دوں تو ضرور کھلا دیتا۔
آپ خود اپنے حلقہ نشینوں سے خواب واقف تھے اور اُن کے مزاج کو بخوبی سمجھتے تھے، بعض اوقات اِس کا اظہار بھی کر دیا کرتے تھے۔ بغداد چھوڑتے ہوئے احمد بن حنبل کے لیے فرمایا: میں نے احمد بن حنبل سے زیادہ پاکباز، متقی فقیہ اور عالم کسی کو نہیں چھوڑا۔
ایک بار کہا کہ: تین علما زمانہ کے عجائب میں سے ہیں، ایک عربی شخص جو ایک کلمہ بھی ٹھیک سے ادا نہیں کرتا ہے وہ ابو ثور ہے، دوسر عجمی شخص ہے جو ایک کلمہ میں بھی غلطی نہیں کرتا ہے وہ حسن زعفرانی ہے اور تیسرا چھوٹا شخص جب وہ کوئی بات کہتا ہے تو بڑے علما اُس کی تصدیق کرتے ہیں وہ احمد بن حنبل ہیں ۔
اپنے شاگرد مزنی کے متعلق فرماتے ہیں کہ: مزنی میرے مذہب کے ناصر ہیں ۔
دوسرے شاگرد ربیع بن سلیمان مراد کے متعلق فرماتے ہیں کہ: ربیع میری کتابوں کے راوی ہیں۔
بغداد میں امام شافعی کی کتب کو حسن زعفرانی پڑھا کرتے تھے اور طلبہ اُن کو لکھ لیا کرتے تھے۔ امام شافعی حدیث و فقہ میں تبحر کے باوجود احمد بن حنبل اور عبد الرحمٰن بن مہدی کو کہا کرتے: تم لوگ مجھ سے زیادہ حدیث کا علم رکھتے ہو، صحیح حدیث ہو تو مجھے بتانا، میں اُس کو اختیار کروں گا۔
تصنیف و تالیفات کا فریضہ/اقوال قدیمہ و جدیدہ
امام شافعی نے اپنی مختصر مدتِ حیات اور بالخصوص اواخر حیات میں بکثرت لکھا اور اِملا بھی کروایا۔ حافظ ابن حجر عسقلانی کہتے ہیں کہ ربیع بن سلیمان مرادی کی روایت کے مطابق امام شافعی نے مصر میں چار سال تک قیام کیا اور ڈیڑھ ہزار ورق یعنی (تین ہزار صفحات) اِملا کروائے۔ کتاب الاُم ہی دو ہزار ورق کی تھی، علاوہ ازیں کتاب السنن اور دیگر تصنیفات بھی ہیں۔
امام بیہقی کے قول کے مطابق شافعی اپنی جدید کتب کی تصنیف کے وقت قدیم کتب کو بھی سامنے رکھتے تھے۔ جس رائے میں کوئی تغیر نہیں ہوتا اُسے اُسی حال پر باقی رکھتے اور وہ قدیم نسخہ میں جوں کا توں قائم رہتا، لیکن جن مسائل میں رائے تبدیل ہو گئی ہوتی اُن کتابوں کو حذف و اضافہ کرکے اور ترمیم و تبدیلی کے بعد ازسر نو لکھا کرتے اور قدیم کتابوں کو ضائع کردیتے۔ یہیں سے آپ کے اقوال قدیمہ اور اقوال جدیدہ کا وجود عمل میں آیا۔ اقوال قدیمہ وہ فقہی آرا ہیں جو آپ نے مصر آنے سے قبل مدون کیں اور اقوال جدیدہ وہ فقہی آرا ہیں جو آپ نے مصر آمد کے بعد یعنی 200ھ سے ماہ رجب 204ھ میں اپنی وفات تک تحریر کیں۔ تاہم آپ کے تلامذہ بغداد اقوال قدیمہ کے ترجمان تھے اور اُن علاقوں میں اقوال قدیمہ ہی پھیلے اور مصر اور افریقا کے علاقوں میں اقوال جدیدہ کو فروغ حاصل ہوا۔ اقوال قدیمہ کے مقابلہ میں اقوال جدیدہ میں بیشتر مسائل میں آپ کی فقہی آرا تبدیل ہو گئی تھیں اِس لیے فقہ شافعی کے بیشتر مسائل کو ازسر نو مصر میں مرتب و مدون کیا جو اب اقوال جدیدہ کے مطابق کتاب الاُم میں موجود ہے مگر بغداد کے تلامذہ نے آپ کے اقوال قدیمہ کو ہی ترجیح دی اور وہی رائج ہوا۔
فقہی خدمات
امام شافعی نے فقہی اجتہاد اور حدیث دونوں کو اپنایا ہے۔ اُنہوں نے نہ صرف اُس فقہی مواد پر کاملا عبور حاصل کیا جو موجود تھا، بلکہ اپنی تصنیف کتاب الرسالہ میں اُصول ہائے و طریقہ ہائے اِستدلال فقہ کی تحقیق کی۔ اُنہیں بجا طور پر اُصول فقہ کا موسس و بانی سمجھا جاتا ہے ۔ آپ نے قیاس کے باقاعدہ قواعد و ضوابط وضع کیے ۔ اصول استحسان میں امام شافعی کو کوئی دلچسپی نہ تھی بلکہ اصول استحسان کے بارے خیال کیا جاتا ہے کہ اِسے بعد کے شوافع حضرات نے مذہب شافعیہ میں داخل کر دیا۔
کتاب الاُم
یہ کتاب مختلف رسائل کا مجموعہ ہے۔ کتاب الاُم مکالمہ کی صورت میں ہے، امام شافعی مخالفین کا رد کرتے ہوئے اُن کا نام نہیں لیتے۔ یہ تصنیف اُن کے شاگرد ربیع بن سلیمان مرادی کی روایت سے ہم تک پہنچی ہے۔ اِس میں موجود رسائل اور مقالات کی ایک فہرست ابن ندیم نے کتاب الفہرست میں لکھی ہے۔ دوسری مشہور فہرست اِن رسائل کی امام بیہقی نے لکھی ہے، تیسری فہرست الحافظ ابن حجر عسقلانی نے لکھی ہے اور متاخرین میں سے یاقوت حموی نے معجم الادباء میں لکھی ہے۔ یاقوت الحموی نے جو عنوانات اِن رسائل کے دیے ہیں وہ زیادہ تر وہی ہیں جو کتاب الاُم کے نسخہ مطبوعہ قاہرہ 1321ھ تا 1325ھ مطابق 1903ء تا 1907ءمیں موجود ہیں اور یہ سات جلدوں میں طبع ہوئی۔ اِس نسخہ کا کچھ حصہ امام سراج الدین بلقینی والے نسخہ پر مبنی ہے۔ اِس مجموعہ کا قدیمی نام معلوم نہیں ہو سکا اور جہاں تک رسائی ہوئی ہے، یہ نام سب سے پہلے امام بیہقی نے اور امام غزالی نے کتاب احیاء العلوم الدین میں اور الحافظ ابن حجر عسقلانی نے کتاب الاُم کے نام سے ذکر کیا ہے۔
تلامذہ
امام شافعی سے خلق کثیر نے روایت کیا ہے مگر آپ کے مشہور تلامذہ میں سے چند یہ ہیں جن کے اسمائے گرامی مورخ اسلام الحافظ ذہبی نے نقل کیے ہیں:
الحُمَیدی، ابو عبید القاسم بن سلام، احمد بن حنبل، سلیمان بن داود الہاشمی، ابو یعقوب یوسف البُوَیطی، ابو ثور ابراہیم بن خالد الکلبی، حرملہ بن یحیی، موسیٰ بن ابی الجارود المکی، عبد العزیز المکی صاحب الحیدہ، حسین بن علی الکرابیسی، ابراہیم بن المنذر الحزامی، الحسن بن محمد الزعفرانی، احمد بن محمد الاذرقی، احمد بن سعید الہمدانی، احمد بن ابی شُریح الرازی، احمد بن یحیی بن وزیر المصری، احمد بن عبد الرحمٰن الوھبی، ابراہیم بن محمد الشافعی، اسحاق بن راہویہ، اسحاق بن بُہلُول، ابو عبد الرحمٰن احمد بن یحیی الشافعی المتکلم، الحارث بن سُریج النقال، حامد بن یحیی البلخی، سلیمان بن داود المھری، عبد العزیز بن عمران بن مقلاص، علی بن معبد الرقی، علی بن سلمہ اللبیقی، عمرو بن سواد، ابو حنیفہ قحزم بن عبد اللہ الاسوانی، محمد بن یحیی العدنی، مسعود ابن سہل المصری، ہارون بن سعید الایلی، احمد بن سنان القطان، ابوالطاہر احمد بن عمرو بن السرح، یونس بن عبد الاعلیٰ، الربیع ابن سلیمان المرادی، الربیع بن سلیمان الجِیزی، محمد بن عبد اللہ بن عبد الحکم المصری، بحر بن نصر الخولانی۔
بغداد کے تلامذہ خاص
امام شافعی نے مصر جانے سے قبل بغداد میں دو سال سے زائد مدت کے قیام میں بغداد میں اپنا حلقہ درس جاری رکھا۔ یہاں علما، محدثین، فقہا، ادبا و شعرا آپ کے حلقہ خاص کی زینت بنے رہا کرتے تھے لیکن اِن سب میں سے چار طلبہ خصوصی اہمیت کے حامل ہیں جو امام شافعی کے علوم اور فقہ و فتویٰ کے ترجمان ہیں اور اِنہی چاروں طلبہ کے ذریعہ سے امام شافعی کے اقوال قدیمہ محفوظ رہے۔ یہ چار حضرات یہ ہیں:
مصر کے تلامذہ خاص
اواخر عمر میں امام شافعی بغداد سے مصر چلے گئے اور وہاں امام شافعی کے علم کی خوب اِشاعت ہوئی اور مصری تلامذہ و اصحاب نے اِن کے فقہی آرا اور اقوال کو جمع کیا۔ مصر میں چھ تلامذہ خاص مشہور ہیں اِنہی کی بدولت امام شافعی کا مسلک افریقا میں عام ہوا، یہ حضرات یہ ہیں:
ربیع بن سلیمان الجیزی المصری (متوفی 256ھ)
حرملہ بن یحیی المصری (متوفی 244ھ)
مصداق دعائے نبوی صلی اللہ علیہ وآلہ وسلم
امام شافعی رسول اکرم صلی اللہ علیہ وآلہ وسلم کی اِس دعائے مبارکہ کا مصداق ہیں کہ آپ صلی اللہ علیہ وآلہ وسلم نے فرمایا: "اے اللہ! قریش کو ہدایت عطاء فرما، اِس لیے کہ اُن کا عالم سطح زمین کو علم سے پر کر دے گا، اے اللہ! جس طرح اِن کو عذاب میں مبتلا رکھا تھا، اب اِنعام سے نواز دے۔"
ابو نُعیم عبد الملک بن محمد کا قول ہے کہ اِس حدیث مبارکہ میں عالم قریش سے مراد امام شافعی ہیں۔ احمد بن حنبل کہتے ہیں کہ اللہ تعالیٰ ہر صدی کے سرے پر ایک عالم دین کو پیدا کرتا ہے جو لوگوں کو سنت کی تعلیم دیتا ہے اور رسول اللہ صلی اللہ علیہ وآلہ وسلم کی طرف سے دفاع کرتا ہے، ہم نے دیکھا کہ پہلی صدی کے سرے پر عمر بن عبد العزیز (خلیفہ 99ھ تا 101ھ) اور دوسری صدی کے سرے پر امام شافعی نے یہ خدمت انجام دی ہے۔
خواب میں علی بن ابی طالب سے مصافحہ
امام شافعی کا بیان ہے کہ میں نے خواب میں دیکھا کہ علی بن ابی طالب سے مجھ سے سلام کرکے مصافحہ فرمایا اور اپنی انگشتری نکال کر مجھے پہنا دی۔ میں نے اپنے چچا سے اِس بات کا تذکرہ کیا تو اُنہوں نے بتایا کہ علی بن ابی طالب کا مصافحہ عذاب سے امان ہے اور انگشتری کی تعبیر یہ ہے کہ دنیا میں جہاں تک علی بن ابی طالب کا نام پہنچا ہے، تمہارا نام بھی وہاں تک پہنچے گا۔
ذہانت اور فہم و فراست
ایک بار امام شافعی، یحیی ابن معین اور امام احمد بن حنبل مکہ مکرمہ گئے اور ایک ہی مقام پر سب حضرات ٹھہرے۔ شب میں امام شافعی اور یحیی ابن معین لیٹ گئے اور احمد بن حنبل نماز کی ادائیگی میں مصروف ہو گئے۔ صبح کو امام شافعی نے کہا کہ رات میں نے مسلمانوں کے لیے 200 مسائل حل کیے، یحیی ابن معین نے پوچھا کہ آپ نے کیا کیا؟ امام شافعی نے کہا: میں نے رسول اللہ صلی اللہ علیہ وآلہ وسلم کی حدیث کو 200 کذاب راویوں سے محفوظ کیا ہے۔ امام احمد بن حنبل سے پوچھا گیا تو اُنہوں نے کہا کہ میں نے نوافل کی ادائیگی میں ایک قرآن مجید پڑھا ہے ۔
خوش خلقی
امام شافعی زندہ دل اور خوش مزاج عالم تھے۔ اپنے طلبہ اور متعلقین حضرات کی خاطرداری بہت کیا کرتے تھے اور اِن حضرات کے ساتھ محبت و شفقت سے پیش آتے۔
عبادت و ریاضت اور زُہد و تقویٰ
ربیع بن سلیمان مرادی کا بیان ہے کہ امام شافعی ہر رات میں ایک قرآن مجید پڑھا کرتے تھے اور رمضان میں رات دن میں دو قرآن مجید پڑھتے تھے۔ الربیع بن سلیمان مرادی کا بیان ہے کہ صرف ماہ رمضان میں 60 قرآن پڑھ لیتے تھے ۔ بحر بن نصر کہتے ہیں کہ جب ہم رونا چاہتے تھے تو آپس میں کہتے تھے کہ اُس مطلبی جوان کے پاس چلو، قرآن پڑھیں اور جب ہم اُن کے یہاں آتے تو وہ قرآن کی تلاوت شروع کرتے۔ اُس وقت ہم لوگوں کا یہ حال ہوتا تھا کہ اُن کے سامنے گرے جاتے تھے اور رونے کی آواز بلند ہو جاتی تھی۔ امام یہ حال دیکھ کر قرات سے رک جاتے تھے، یہ قرآن پڑھنے میں اُن کے حسن صوت کا نتیجہ تھا۔
حسین بن علی الکرابیسی کہتے ہیں کہ: میں نے امام شافعی کے ساتھ کئی راتیں گزاری ہیں، وہ تہائی رات تک نوافل میں پچاس سے سو آیات پڑھتے تھے اور ہر آیت پر مسلمانوں کے لیے دعا کرتے تھے، عذاب کی آیت پر اللہ کی پناہ مانگتے تھے۔
قناعت
امام شافعی خود فرماتے ہیں کہ میں نے 20 سال سے کبھی شکم سیر ہو کر کھانا نہیں کھایا۔ میں نے طمع و لالچ کو کبھی اپنے پاس نہیں آنے دیا۔ اِس کی بدولت مجھے ہمیشہ آرام پہنچا اور اِسی وجہ سے ہمیشہ میری عزت، ذلت میں بدلنے سے محفوظ رہی۔ مزید فرماتے ہیں کہ: حرص و طمع وہ برائی ہے جس سے نفس کی دیانت پوری طرح ظاہر ہوتی ہے، خصوصاً ایسی حرص جس میں بخل کی آمیزش بھی ہو، فرماتے تھے کہ خانگی و زندگی کی ناگواری زیادہ تر اِسی وجہ سے ہوتی ہے کہ گھر کا مالک رقم زیادہ دینا نہیں چاہتا اور گھر والے لوگ زیادہ مانگتے ہیں۔ شوہروں کو مال سے محبت ہوتی ہے اور بیویاں لالچ سے زیادہ مانگتی ہیں۔ اِس سے خانگی معاملات میں کشمکش ہوجاتی ہے اور گھر روحانی تکالیف میں مبتلا ہوجاتا ہے۔ مزید یہ بھی فرماتے ہیں کہ: قرآن کی اِس آیت کو اچھی طرح سمجھو جس میں مسلمانوں کا وصف یہ بیان کیا گیا ہے کہ وہ دوسروں کی ضرورت کو اپنی ضرورت پر مقدم رکھتے ہیں (آپ کا اشارہ سورۃ الحشر کی آیت 59 کی طرف تھا)۔
عباسی خلیفہ ہارون الرشید نے ایک مرتبہ بے حد اصرار کیا کہ آپ جس شہر کو پسند کریں میں آپ کو وہاں کا قاضی مقرر کردوں، آپ نے جواب دیا: مجہے اِس عہدے سے معاف ہی رکھیے۔
تشیع کا الزام
امام شافعی آل ابی طالب کا نہایت احترام کیا کرتے تھے اور یہ بے پناہ عقیدت عوام میں کئی دوسرے معانی میں نظر آئی۔ لوگ آپ کو شیعہ خیال کرنے لگے۔ اہل بیت کرام سے یہ بے پناہ عقیدت اِس لیے بھی تھی کہ امام شافعی خود مطلبی ہاشمی ہیں جو خاندان نبوی صلی اللہ علیہ وآلہ وسلم ہے اور خود امام شافعی رشتہ میں رسول اللہ صلی اللہ علیہ وآلہ وسلم کے ابن عم یعنی چچا زاد لگتے ہیں۔ ایک بار آپ ایک مجلس میں گئے جہاں آل ابی طالب کے کچھ حضرات اہل علم بیٹھے تھے۔ امام شافعی نے کہا کہ میں اِن حضرات کے سامنے کلام نہ کروں گا، یہ لوگ ایک فضل و کمال ہیں۔ ابن ندیم نے اِس حوالہ سے ایک قول نقل کیا ہے کہ ایک بار کسی سائل نے آپ سے کوئی مسئلہ دریافت کیا تو آپ نے اُسے جواب دیا۔ سائل نے کہا کہ آپ نے علی بن ابی طالب کے قول کے خلافت فتویٰ دیا ہے، امام شافعی نے فرمایا کہ تم اِس مسئلہ کو علی بن ابی طالب کے قول کے مطابق ثابت کرو، میں اپنا رخسار زمین پر رکھ دوں گا اور اپنے قول کو ترک کر کے اُن کا قول اِختیار کر لوں گا۔
قاضی عیاض مالکی نے لکھا ہے کہ ایک مرتبہ کچھ لوگوں نے امام شافعی سے کہا کہ آپ کے اندر تشیع کی خو بو پے۔ آپ آل نبی صلی اللہ علیہ وآلہ وسلم سے محبت کا اظہار کرتے ہیں۔ امام شافعی نے فرمایا کہ کیا رسول اللہ صلی اللہ علیہ وآلہ وسلم نے نہیں فرمایا ہے کہ: تم میں سے کوئی اُس وقت تک مومن نہیں ہو سکتا جب تک کہ میں اُس کے نزدیک اُس کے والد، بچوں اور تمام لوگوں سے زیادہ محبوب نہ ہو جاوں۔ نیز رسول اللہ صلی اللہ علیہ وآلہ وسلم نے فرمایا ہے کہ: متقی لوگ میرے دوست اور قرابت دار ہیں اور متقی اور نیک رشتہ داروں سے محبت کا حکم ہے، میں ایسی صورت میں رسول اللہ صلی اللہ علیہ وآلہ وسلم کے نیک رشتے داروں سے کیوں نہ محبت کروں؟ پھر یہ اشعار سنائے:
اقوال امام شافعی
امام شافعی فرماتے ہیں کہ : طلب العلم افضل من صلاۃ النافلۃ (طلب علم نوافل نماز سے افضل ہے)۔
مزید پڑھیے
زمرہ:767ء کی پیدائشیں زمرہ:820ء کی وفیات زمرہ:آٹھویں صدی کے عرب مصنفین زمرہ:آٹھویں صدی کے مصنفین زمرہ:سنی ائمہ زمرہ:سنی فقہا زمرہ:شوافع زمرہ:علمائے اہلسنت زمرہ:غزہ شہر کی شخصیات زمرہ:فقہی ائمہ زمرہ:مالکی علما زمرہ:مالکیہ زمرہ:مجددین زمرہ:مسلم مذہبی شخصیات زمرہ:نویں صدی کے اسلامی مسلم علما زمرہ:نویں صدی کے مصنفین زمرہ:نویں صدی میں مذہبی رہنما زمرہ:نویں صدی کے عرب مصنفین زمرہ:آٹھویں صدی کی عرب شخصیات زمرہ:نویں صدی کی عرب شخصیات زمرہ:مالکی فقہاء زمرہ:اثری شخصیات زمرہ:Short description is different from Wikidata زمرہ:نویں صدی کے ماہرین قانون زمرہ:آٹھویں صدی کے ماہرین قانون
چلدیو والی (59 جے بی)
چلدیو والی چک نمبر59 جے بی پاکستان کا ایک رہائشی علاقہ جوضلع فیصل آباد پنجاب، پاکستان میں واقع ہے۔ یہ تحصیل فیصل آبادصدر کی ایک یونین کونسل بھی ہے۔
حوالہ جات
زمرہ:ضلع فیصل آباد کی یونین کونسلیں زمرہ:ضلع فیصل آباد کے آباد مقامات
مویو ضلع
مویو ضلع یوگنڈا کا ایک یوگنڈا کے اضلاع جو یوگنڈا میں واقع ہے۔
تفصیلات
مویو ضلع کا رقبہ 1,800.8 مربع کیلومیٹر ہے اور اس کی مجموعی آبادی 412,500 افراد پر مشتمل ہے۔
حوالہ جات
زمرہ:مویو ضلع زمرہ:یوگنڈا کے اضلاع
پال ہیرس (کرکٹر)
پال لی ہیرس (پیدائش: 2 نومبر 1978ء) زمبابوے میں پیدا ہونے والا سابق جنوبی افریقی کرکٹ کھلاڑی ہے جس نے 2007ء اور 2011ء کے درمیان جنوبی افریقی ٹیم کے لیے بائیں ہاتھ کے آرتھوڈوکس اسپن باؤلر کے طور پر ٹیسٹ کرکٹ کھیلی۔ وہ ناردرنز ، ٹائٹنز ، ویسٹرن پرونس اور واروکشائر کے لیے مقامی کرکٹ بھی کھیل چکے ہیں۔
کرکٹ کیریئر
فش ہوک ہائی سکول کے لیے کھیلتے ہوئے ہیرس کو مغربی صوبے کے کوچ ڈنکن فلیچر نے دیکھا جس نے اسے صوبائی کم عمری کے نظام میں لایا۔ مغربی صوبے میں ہیرس اس وقت کے مستقبل کے انگلینڈ کے کھلاڑی جوناتھن ٹروٹ کے ساتھ کھیلے۔ ہیرس نے 1998ء میں مغربی صوبے بی کے لیے پورٹ الزبتھ میں مشرقی صوبے بی کے خلاف یو ایس بی باؤل میچ میں اپنے اول درجہ کرکٹ کا آغاز کیا۔ حارث کو ایک اور فرسٹ کلاس میچ کھیلنے میں دو سال لگ گئے۔ گھومنے والے کرداروں کے لیے شدید مقابلے کی وجہ سے، پال ایڈمز اور کلاڈ ہینڈرسن کو ہیرس پر ترجیح دی گئی، اس نے صرف دو میچ مغربی صوبے کے لیے، مارچ 2001ء اور فروری 2002ء میں کھیلے 2001-02ء کے کرکٹ سیزن کے بعد، ہیرس کو ناردرنز منتقل کر دیا گیا۔ 2004ء میں جنوبی افریقی مقامی کرکٹ کی تنظیم نو کے ساتھ ہیریس نے سپر سپورٹس سیریز میں ٹائٹینز کے لیے کھیلا جبکہ جنوبی افریقی ایئرویز کے صوبائی چیلنجز میں ناردرنز کے لیے کبھی کبھار کھیلنا جاری رکھا۔ 2006ء کے انگلش کرکٹ سیزن کے دوران ، انہوں نے نیوزی لینڈ کے اسپنر ڈینیل ویٹوری کے زخمی ہونے کے بعد کولپاک کے حکم کے تحت واروکشائر میں شمولیت اختیار کی۔ اس نے فوری طور پر بیئرز کے لیے وورسٹر شائر کے خلاف ٹوئنٹی 20 کپ میچ میں ڈیبیو کیا۔ اس نے آف اسپنر ایلکس لاوڈن کے ساتھ اسپن بولنگ کی شراکت قائم کی۔ بین الاقوامی سطح پر جنوبی افریقہ کی نمائندگی کرنے کے بعد وہ واروکشائر کے لیے کولپاک حکمران کھلاڑی کے طور پر کھیلنے کے لیے نااہل ہو گئے۔
بین الاقوامی کرکٹ
2006ء کے آخر میں ساتھی اسپنر نکی بوجے کی بین الاقوامی کرکٹ سے ریٹائرمنٹ کے بعد، کلاڈ ہینڈرسن کی جانب سے خود کو دستیاب نہ ہونے کے بعد انہیں جنوبی افریقہ کے لیے پہلا کال اپ دیا گیا۔  اس نے اپنا پہلا میچ 2006-07ء جنوبی افریقہ-انڈیا سیریز کے تیسرے ٹیسٹ میں انڈیا کے خلاف نیو لینڈز کرکٹ گراؤنڈ میں کھیلا۔ ان کے کیریئر کا آغاز ایک اہم آغاز سے ہوا، پہلی اننگز میں سچن ٹنڈولکر کی وکٹ سمیت چار وکٹیں حاصل کیں اور دوبارہ داخلے کے بعد بڑے پیمانے پر پروٹیز کے لیے بہترین اسپنر سمجھے جاتے ہیں۔ ہیرس نے اکتوبر اور نومبر 2007ء میں پاکستان کے دورے پر کچھ اور وعدہ دکھانا شروع کیا جس میں کراچی میں پہلے ٹیسٹ میں 5-73 کے بہترین اعداد و شمار سمیت 20.66 کی اوسط سے 12 وکٹیں حاصل کیں۔  اگست 2007ء میں ہیرس اپنے پیدائشی ملک واپس آکر، جنوبی افریقہ A کو زمبابوے A کے خلاف فتح دلانے میں کامیاب ہوئے، اور مین آف دی میچ کارکردگی میں نو وکٹیں حاصل کیں۔ مارچ 2008ء میں ہیرس کو جنوبی افریقہ کی ایک روزہ بین الاقوامی ٹیم میں منتخب کیا گیا جس نے بنگلہ دیش کا دورہ کیا۔ حارث نے بنگلہ دیش کے خلاف چٹاگانگ ، میرپور اور ڈھاکہ میں تین ون ڈے میچ کھیلے۔  جنوبی افریقہ کے 2008ء کے دورہ انگلینڈ کے دوران ہیرس کے باؤلنگ کے انداز کو انگلش کمنٹیٹر اور سابق کھلاڑی جیفری بائیکاٹ نے "بفے" باؤلنگ قرار دیتے ہوئے طنز کیا تھا۔   دسمبر 2009ء میں اس اور اپنی باؤلنگ میں اسپن کی کمی کی دیگر تنقیدوں کے جواب میں، انہوں نے مذاق میں کہا کہ "زیادہ تر لوگ کہیں گے کہ مجھے صرف سیدھا ہی ملا ہے"۔  2009ء کے دورہ جنوبی افریقہ کے دوران آسٹریلیا کے خلاف کھیلنا ہیرس تیسرے ٹیسٹ میں جنوبی افریقی فائٹ بیک کو یقینی بنانے کے لیے کلیدی حیثیت رکھتا تھا، جس نے پروٹیا کی اننگز اور بیس رنز کی جیت میں نو وکٹیں حاصل کیں۔ ان کی کوششوں پر انہیں مین آف دی میچ قرار دیا گیا۔  فروری 2010ء میں ہندوستان کے خلاف دوسرے ٹیسٹ میں ہیرس نے ٹیم کی ہدایات پر وکٹ پر اوور دی گیند کرتے ہوئے 12 وائیڈز گیند کی، جو ٹیسٹ اننگز میں سب سے زیادہ وائیڈ ہے۔
اعزازات
ہیرس کا نام وزڈن کرکٹرز المانک کے 2007ء کے بہترین کھلاڑیوں میں رکھا گیا تھا۔ انہیں 2007ء کے باہمی اور فیڈرل ساوتھ افریقہ کرکٹ ایوارڈز میں سال کا بہترین جنوبی افریقی کھلاڑی قرار دیا گیا۔
حوالہ جات
زمرہ:وارکشائر کے کرکٹ کھلاڑی زمرہ:جنوبی افریقا کے ایک روزہ کرکٹ کھلاڑی زمرہ:جنوبی افریقا کے ٹیسٹ کرکٹ کھلاڑی زمرہ:جنوبی افریقا کے کرکٹ کھلاڑی زمرہ:زمبابوی جلاوطن زمرہ:بقید حیات شخصیات زمرہ:1978ء کی پیدائشیں
ماہونینگ ٹاؤن شپ، آرمسٹرانگ کاؤنٹی، پنسلوانیا
ماہونینگ ٹاؤن شپ، آرمسٹرانگ کاؤنٹی، پنسلوانیا ریاستہائے متحدہ امریکا  کا ایک ٹاؤن شپ  جو آرمسٹرانگ کاؤنٹی، پنسلوانیا میں واقع ہے۔
جیک بال (کرکٹر)
جیکب ٹموتھی بال (پیدائش:14 مارچ 1991ء) ایک انگریز کرکٹ کھلاڑی ہے۔ گیند ایک دائیں ہاتھ کا بلے باز ہے جو دائیں ہاتھ کی تیز درمیانی رفتار سے گیند کرتا ہے۔ وہ مینسفیلڈ ، نوٹنگھم شائر، انگلینڈ میں پیدا ہوئے اور مارکیٹ وارسوپ کے میڈن اسکول میں تعلیم حاصل کی۔ 14 جولائی 2016ء کو انہوں نے پاکستان کے خلاف انگلینڈ کے لیے ٹیسٹ ڈیبیو کیا۔ ان کے چچا، بروس فرنچ نے بھی انگلینڈ کے لیے ٹیسٹ کرکٹ کھیلی تھی اور جولائی 2016ء میں اپنے ٹیسٹ ڈیبیو سے قبل انھیں انگلینڈ کیپ کے ساتھ گیند پیش کرنے کے لیے منتخب کیا گیا تھا۔جون 2018ء میں، انہیں ہندوستان کے خلاف سیریز کے لیے انگلینڈ کے ٹوئنٹی 20 بین الاقوامی سکواڈ میں شامل کیا گیا۔ اس نے 6 جولائی 2018ء کو انگلینڈ کے لیے اپنا ٹی20آئی ڈیبیو کیا۔
ماہونینگ ٹاؤن شپ، آرمسٹرانگ کاؤنٹی، پنسلوانیا
تفصیلات
ماہونینگ ٹاؤن شپ، آرمسٹرانگ کاؤنٹی، پنسلوانیا کا رقبہ 65.3 مربع کیلومیٹر ہے اور اس کی مجموعی آبادی 1,425 افراد پر مشتمل ہے۔
حوالہ جات
زمرہ:آرمسٹرانگ کاؤنٹی، پنسلوانیا میں ٹاؤن شپ زمرہ:1787ء میں آباد ہونے والے مقامات
جیک بال (کرکٹر)
حوالہ جات
زمرہ:سڈنی سکسرز کے کرکٹ کھلاڑی زمرہ:ناٹنگھمشائر کے کرکٹ کھلاڑی زمرہ:انگلستان کے ٹوئنٹی/20 عالمی کرکٹ کھلاڑی زمرہ:انگلستان کے ایک روزہ کرکٹ کھلاڑی زمرہ:انگلستانی ٹیسٹ کرکٹ کھلاڑی زمرہ:انگلستان کے کرکٹ کھلاڑی زمرہ:مینسفیلڈ کے کھلاڑی زمرہ:بقید حیات شخصیات زمرہ:1991ء کی پیدائشیں
عروہ، سعودی عرب
عروہ، سعودی عرب ( عربی: `Urwah) جو صوبہ المدينہ میں واقع ہے۔
حوالہ جات
زمرہ:سعودی عرب جغرافیہ نامکمل زمرہ:المدینہ علاقہ کے آباد مقامات
بیگم اختر ریاض الدین
ان کا اصل شعبہ درس و تدریس تھا، اس کے ساتھ ساتھ اردو میں لکھنا جاری رکھا۔ درس و تدریس کے ساتھ ساتھ انگریزی اور اردو مضامین لکھنے کا شوق بھی انہوں نے برابر جاری رکھا ان کے انگریزی مضامین پاکستان ٹائمز میں شائع ہوتے رہے، نیز سفرنامے ملک کے بلند پایہ جرائد میں چھپتے رہے ،
پیدائش
وہ 15 اگست 1928 کو کلکتہ میں پیدا ہوئیں۔
والٹن کاؤنٹی، جارجیا
والٹن کاؤنٹی، جارجیا ریاستہائے متحدہ امریکا کا ایک کاؤنٹی جو جارجیا (امریکی ریاست) میں واقع ہے۔
بیگم اختر ریاض الدین
تعلیم
1949 میں کنیرڈ کالج لاہور سے گریجوایشن کرنے کے بعد 1951 میں انہوں نے گورنمنٹ کالج لاہور سے انگریزی میں ایم  اےکیا،
والٹن کاؤنٹی، جارجیا
تفصیلات
والٹن کاؤنٹی، جارجیا کا رقبہ 854.7 مربع کیلومیٹر ہے، ہے۔ کی مجموعی آبادی
حوالہ جات
زمرہ:والٹن کاؤنٹی، جارجیا زمرہ:جارجیا (امریکی ریاست) کاؤنٹیاں زمرہ:جارجیا (امریکی ریاست) میں 1818ء کی تاسیسات زمرہ:1818ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل
بیگم اختر ریاض الدین
شادی
اُن کی تین بیٹیوں میں سے سب سے بڑی نگار احمد کا، جو  این جی او عورت فائونڈیشن کی بانی تھیں ،  انتقال ہو چکا ہے۔ دوسری بیٹی شہوار  رحیم ٹی وی وَن کے ساتھ منسلک  ہیں ، جبکہ تیسری بیٹی شہناز احمد انتھروپالوجسٹ ہیں۔
ادبی زندگی
ان کے خاوند کو سرکاری فرائض کے سلسلے میں مختلف ممالک کے سفر پرجانا پڑا۔ اختر نے بھی اپنے شوہر کے ساتھ ان علاقوں کی سیر کی اور ادبی شوق کی وجہ سے ان ممالک کے سفرنامے بھی تخلیق کیے اور ان میں یورپ،ایشیا اور امریکہ کے ممالک کے متعلق اپنے دو سفرنامے سات سمندر پار اور دھنک پر قدم لکھے، جو بہت مشہور ہوئے۔ ان کو پڑھنے سے ایسا معلوم ہوتا ہے کہ گھر بیٹھے ان ممالک کی سیر کر رہے ہیں۔
اختر ریاض الدین نے مصنفہ کی حیثیت سے اپنے سفر کا آغاز 1963ء اپنا پہلا سفر نامہ "سات سمندر پار" لکھ کر کیا ، جو چھپتے ہی بہت مقبول ہو گیا۔ 1969ء میں ان کا دوسرا سفر نامہ "دھنک پر قدم شائع ہوا، جس پر انہیں 1970ء میں آدم جی ایوارڈ اور پاکستان رائٹرز گِلڈ ایوارڈ دیا گیا۔ اُن کی تیسری کتاب  اے ہسٹری آف کرافٹ اِن انڈیا  لندن میں 1975ء میں اور پاکستان میں 1990ء میں شائع ہوئی۔  وہ کئی اور کتابیں بھی تصنیف کرنا چاہتی تھیں جن پر مختلف وجوہ کی بنیاد پر کام نہیں ہو سکا۔
سماجی خدمات
بیگم اختر ریاض الدین نے کم آمدنی والے گھرانوں کی عورتوں کی بہبود کیلئے بھی بہت کام کیا۔ اس مقصد کیلئے انہوں نے1967ء میں بہبود ایسو سی ایشن قائم کی جس کی وہ بہت عرصے تک چیر پرسن رہیں۔  1980 کی دہائی کے وسط میں انہیں  وومنز ڈویژن کا وفاقی سیکرٹری مقرر کیا گیا۔
طرز تحریر کی خصوصیات
بیگم اختر ریاض الدین کی تحریر کی ایک خصوصیت ان کی منظر نگاری ہے۔ انھوں نے ترقی پزیر ممالک کا دورہ کیا اور وہاں کی حالات کی جو منظر کشی کی، اس میں ذرہ بھر بھی شک کی گنجائش نہیں۔
ایوارڈ
بیگم اختر ریاض الدین کی محنت،کاوشوں اور قابیلیت کی بنا پر انھیں ان کی ایک تصنیف دھنک پر قدم پر انہیں آدم جی ادبی انعام بھی مل چکا ہے۔
وفات
11 جنوری 2023ء کو کراچی میں وفات پا گئیں ،
مزید دیکھیے
سات سمندر پار
زمرہ:1928ء کی پیدائشیں زمرہ:آدم جی ادبی اعزار کے وصول کنندگان زمرہ:اردو سفر نامہ نگار زمرہ:بقید حیات شخصیات زمرہ:بنگالی نژاد پاکستانی شخصیات
زمرہ:پاکستانی سفر نامہ نگار زمرہ:پاکستانی فعالیت پسند زمرہ:پاکستانی فعالیت پسند برائے حقوق نسواں زمرہ:پاکستانی فعالیت پسند خواتین زمرہ:پاکستانی مسلم شخصیات زمرہ:پاکستانی مصنفین زمرہ:ستارۂ امتیاز وصول کنندگان زمرہ:فضلا کنیئرڈ کالج زمرہ:فضلا گورنمنٹ کالج یونیورسٹی لاہور زمرہ:فعالیت پسند زمرہ:لاہوری شخصیات زمرہ:مسلم مصنفین زمرہ:مقالے جن میں انگریزی زبان کا متن ہے زمرہ:نسائیت پسند پاکستانی زمرہ:بیسویں صدی کی بنگالی شخصیات زمرہ:اکیسویں صدی کی بنگالی شخصیات زمرہ:کولکاتا کے مصنفین
دھروڑ (61 جے بی)
دھروڑ چک نمبر61 جے بی پاکستان کا ایک رہائشی علاقہ جوضلع فیصل آباد پنجاب، پاکستان میں واقع ہے۔ یہ تحصیل فیصل آبادصدر کی ایک یونین کونسل بھی ہے۔
حوالہ جات
زمرہ:ضلع فیصل آباد کی یونین کونسلیں زمرہ:ضلع فیصل آباد کے آباد مقامات
لیسٹر ایوانہو کرکٹ کلب گراؤنڈ
لیسٹر ایوانہو کرکٹ کلب گراؤنڈ کربی مکسلو ، لیسٹر شائر میں ایک کرکٹ گراؤنڈ ہے۔ گراؤنڈ پر پہلا ریکارڈ میچ 1952ء میں تھا جب لیسٹر شائر سیکنڈ الیون نے ناٹنگھم شائر سیکنڈ الیون سے کھیلا تھا۔ اس کے علاوہ گراؤنڈ میں سیکنڈ الیون چیمپئن شپ کے 2 میچز بھی ہو چکے ہیں۔ اس گراؤنڈ میں 1973ء میں خواتین کا پہلا ایک روزہ بین الاقوامی کرکٹ ورلڈ کپ انٹرنیشنل الیون خواتین اور جمیکا خواتین کے درمیان منعقد ہوا۔ اس کے بعد 1990ء کی خواتین کی یورپی چیمپیئن شپ میں 2 خواتین کے ون ڈے میچز ہوئے جب ڈنمارک کی خواتین نے آئرلینڈ کی خواتین سے اور آخر میں انگلینڈ کی خواتین نے آئرلینڈ کی خواتین کے ساتھ کھیلا، جس میں آج تک کا آخری خواتین کا ون ڈے گراؤنڈ میں منعقد ہوا۔
حوالہ جات
زمرہ:1952ء میں پایہ تکمیل کھیل مقامات زمرہ:لیسٹرشائر میں کرکٹ گراؤنڈ
بارنہارٹ، مسوری
بارنہارٹ، مسوری ریاستہائے متحدہ امریکا کا ایک مردم شماری نامزد مقام جو جیفرسن کاؤنٹی میں واقع ہے۔
تفصیلات
بارنہارٹ، مسوری کا رقبہ 13.60 مربع کیلومیٹر ہے اور اس کی مجموعی آبادی 5,682 افراد پر مشتمل ہے اور 133 میٹر سطح سمندر سے بلندی پر واقع ہے۔
حوالہ جات
زمرہ:Short description is different from Wikidata
ناکاپیریپیریت ضلع
ناکاپیریپیریت ضلع یوگنڈا کا ایک یوگنڈا کے اضلاع جو یوگنڈا میں واقع ہے۔
تفصیلات
ناکاپیریپیریت ضلع کا رقبہ 4,201.6 مربع کیلومیٹر ہے اور اس کی مجموعی آبادی 161,600 افراد پر مشتمل ہے اور 1,300 میٹر سطح سمندر سے بلندی پر واقع ہے۔
حوالہ جات
زمرہ:ناکاپیریپیریت ضلع زمرہ:یوگنڈا کے اضلاع زمرہ:Short description is different from Wikidata
دھندرہ کلاں (66 جے بی)
دھندرہ کلاں چک نمبر66 جے بی پاکستان کا ایک رہائشی علاقہ جوضلع فیصل آباد پنجاب، پاکستان میں واقع ہے۔ یہ تحصیل فیصل آبادصدر کی ایک یونین کونسل بھی ہے۔
حوالہ جات
زمرہ:ضلع فیصل آباد کی یونین کونسلیں زمرہ:ضلع فیصل آباد کے آباد مقامات
کربی مکسلو
کربی مکسلو ایک بڑا گاؤں اور شہری پارش ہے جو انگلینڈ کے لیسٹر شائر کے بلیبی ضلع کا حصہ ہے۔ لیسٹر کے مغرب میں واقع، شہر سے اس کی قربت کے نتیجے میں اسے لیسٹر اربن ایریا میں شامل کیا گیا ہے۔ لیسٹر فاریسٹ ایسٹ پارش بارڈر ہنکلے روڈ اے47 کے ساتھ ساتھ چلتا ہے۔ 2001ء کی مردم شماری کے مطابق، پارش کی آبادی 4,523 تھی جو کہ 2011ء کی مردم شماری میں بڑھ کر 4,667 ہو گئی تھی۔
حوالہ جات
زمرہ:ویکی ڈیٹا پر موجود متناسقات زمرہ:مقالہ جات مع او ایس گرڈ متناسقات
ویئر کاؤنٹی، جارجیا
ویئر کاؤنٹی، جارجیا ریاستہائے متحدہ امریکا کا ایک کاؤنٹی جو جارجیا (امریکی ریاست) میں واقع ہے۔
حوالہ جات
زمرہ:ویئر کاؤنٹی، جارجیا زمرہ:جارجیا (امریکی ریاست) کاؤنٹیاں زمرہ:جارجیا (امریکی ریاست) میں 1824ء کی تاسیسات زمرہ:1824ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل
ماہونینگ ٹاؤن شپ، کاربن کاؤنٹی، پنسلوانیا
ماہونینگ ٹاؤن شپ، کاربن کاؤنٹی، پنسلوانیا ریاستہائے متحدہ امریکا کا ایک ٹاؤن شپ جو کاربن کاؤنٹی، پنسلوانیا میں واقع ہے۔
تفصیلات
ماہونینگ ٹاؤن شپ، کاربن کاؤنٹی، پنسلوانیا کی مجموعی آبادی 4,305 افراد پر مشتمل ہے۔
بارنہارٹ ٹاؤن، انڈیانا
بارنہارٹ ٹاؤن، انڈیانا ریاستہائے متحدہ امریکا کا ایک انانکارپوریٹڈ کمیونٹی جو ویگو کاؤنٹی، انڈیانا میں واقع ہے۔
تفصیلات
بارنہارٹ ٹاؤن، انڈیانا کی مجموعی آبادی 187 میٹر سطح سمندر سے بلندی پر واقع ہے۔
حوالہ جات
زمرہ:انڈیانا میں انانکارپوریٹڈ علاقے
عشاش
عشاش، سعودی عرب ( عربی: `Ushash) جو صوبہ المدينہ میں واقع ہے۔
حوالہ جات
زمرہ:سعودی عرب جغرافیہ نامکمل زمرہ:المدینہ علاقہ کے آباد مقامات زمرہ:Short description is different from Wikidata
وارن کاؤنٹی، جارجیا
وارن کاؤنٹی، جارجیا ریاستہائے متحدہ امریکا کا ایک کاؤنٹی جو جارجیا (امریکی ریاست) میں واقع ہے۔
تفصیلات
وارن کاؤنٹی، جارجیا کا رقبہ 743.33 مربع کیلومیٹر ہے، ہے۔ کی مجموعی آبادی
جان پلیئر گراؤنڈ
جان پلیئر گراؤنڈ ناٹنگھم ، ناٹنگھم شائر کا ایک کرکٹ گراؤنڈ تھا۔ گراؤنڈ پر پہلا ریکارڈ شدہ میچ 1955ء میں تھا، جب مڈلینڈز اور ایسٹ آف انگلینڈ ویمن نے انگلینڈ کی خواتین کے نارتھ اور ویسٹ کھیلے۔ گراؤنڈ نے اپنا پہلا لسٹ-اے میچ 1970ء میں منعقد کیا جب ناٹنگھم شائر نے جان پلیئر لیگ میں ہیمپشائر سے کھیلا۔ 1970 اور 1973 کے درمیان، گراؤنڈ میں 4 لسٹ-اے میچز ہوئے، جن میں سے آخری میں ناٹنگھم شائر نے 1973ء جان پلیئر لیگ میں گلوسٹر شائر کو کھیلتے ہوئے دیکھا۔
حوالہ جات
زمرہ:مملکت متحدہ میں 1955ء کی تاسیسات زمرہ:1955ء میں پایہ تکمیل کھیل مقامات زمرہ:ناٹنگھمشائر میں کرکٹ گراؤنڈ
ناپاک ضلع
ناپاک ضلع یوگنڈا کا ایک یوگنڈا کے اضلاع جو یوگنڈا میں واقع ہے۔
حوالہ جات
زمرہ:ناپاک ضلع زمرہ:یوگنڈا کے اضلاع زمرہ:Short description is different from Wikidata
صرف بھترال
صرف بھترال درس نظامی کے سلیبس کا حصہ درسی کتاب ہے۔
مصنف
اس کے مصنف مولوی محمد منور الدین بن ملک فتح خان سکنہ بوچھال ضلع چکوال نے 1933ء میں تحریر کی
کتاب
"صرف بھترال" کے نام سے قاضی غلام رسول جو علم صرف کی تدریس میں شہرت رکھتے تھے کی تقریروں کو کتابی صورت میں جمع کیا تھا، یہ کتاب آج بھی مدارس دینیہ میں پڑھائی جاتی ہے۔
حوالہ جات
زمرہ:درسی کتب
سدھار(67 جے بی)
سدھار چک نمبر67 جے بی پاکستان کا ایک رہائشی علاقہ جوضلع فیصل آباد پنجاب، پاکستان میں واقع ہے۔ یہ تحصیل فیصل آبادصدر کی ایک یونین کونسل بھی ہے۔
حوالہ جات
زمرہ:ضلع فیصل آباد کی یونین کونسلیں زمرہ:ضلع فیصل آباد کے آباد مقامات
ماہونینگ ٹاؤن شپ، لارنس کاؤنٹی، پنسلوانیا
ماہونینگ ٹاؤن شپ، لارنس کاؤنٹی، پنسلوانیا ریاستہائے متحدہ امریکا  کا ایک ٹاؤن شپ  جو لارنس کاؤنٹی، پنسلوانیا میں واقع ہے۔
تفصیلات
ماہونینگ ٹاؤن شپ، لارنس کاؤنٹی، پنسلوانیا کی مجموعی آبادی 3,083 افراد پر مشتمل ہے۔
حوالہ جات
زمرہ:لارنس کاؤنٹی، پنسلوانیا میں ٹاؤن شپ زمرہ:1793ء میں آباد ہونے والے مقامات زمرہ:Short description is different from Wikidata
بارنگ، مسوری
بارنگ، مسوری ریاستہائے متحدہ امریکا کا ایک شہر جو Knox County میں واقع ہے۔
تفصیلات
بارنگ، مسوری کا رقبہ 0.34 مربع کیلومیٹر ہے اور اس کی مجموعی آبادی 132 افراد پر مشتمل ہے اور 250 میٹر سطح سمندر سے بلندی پر واقع ہے۔